proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 30 de outubro de 2014 pola que se dá publicidade á resolución de concesión das axudas aos organismos intermedios para a realización de actuacións e estratexias de promoción e internacionalización das empresas galegas, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 24/11/2014

Advertido erro na referida resolución, publicada no DOG nº 209, do 31 de outubro de 2014, procede facer a seguinte corrección:
– Na páxina 46055, no punto primeiro do RESOLVO, engádese o seguinte parágrafo:
«Esta liña de axudas está cofinanciada polo Fondo Europeo de Desenvolvemento Rexional nun 80 %, no marco do programa operativo Feder Galicia 2007-2013, eixe 2, tema prioritario 08, actuación 5, polo que a concesión desta axuda supón a aceptación do beneficiario a ser incluído na lista pública de beneficiarios prevista nos artigos 6 e 7.2.d) do Regulamento (CE) nº 1828/2006 da Comisión, do 8 de decembro de 2006. Así mesmo, o beneficiario deberá cumprir, ademais da obriga de publicidade establecida no artigo 13.6 das bases reguladoras, as obrigas de información e publicidade comunitaria establecidas nos artigos 8 e 9 do Regulamento (CE) nº 1828/2006 da Comisión, do 8 de decembro de 2006, e no artigo 1, números 1) e 2) do Regulamento (CE) nº 846/2009 da Comisión, do 1 de setembro de 2009».
CORRECCIÓN de erros. Resolución do 30 de xuño de 2014 pola que se dá publicidade á resolución de concesión das axudas de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 24/11/2014

Advertido erro na referida resolución, publicada no
Diario Oficial de Galicia
número 128, do 8 de xullo de 2014, procede facer a seguinte corrección:
– Na páxina 30470, no punto primeiro do «RESOLVO», engádese o seguinte parágrafo:
«Esta liña de axudas está cofinanciada polo Fondo Social Europeo nun 80 %, no marco do programa operativo FSE Galicia 2007-2013, eixe 1, tema prioritario 63, polo que a concesión desta axuda supón a aceptación do beneficiario a ser incluído na lista pública de beneficiarios prevista nos artigos 6 e 7.2.d) do Regulamento (CE) nº 1828/2006 da Comisión, do 8 de decembro de 2006. Así mesmo, o beneficiario deberá cumprir, ademais da obriga de publicidade establecida no artigo 13.f das bases reguladoras, as obrigas de información e publicidade comunitaria establecidas nos artigos 8 e 9 do Regulamento (CE) nº 1828/2006 da Comisión, do 8 de decembro de 2006, e no artigo 1, números 1) e 2) do Regulamento (CE) nº 846/2009 da Comisión, do 1 de setembro de 2009.»
CORRECCIÓN de erros. Resolución do 30 de xuño de 2014 pola que se dá publicidade á resolución de concesión das axudas para proxectos de equipamento tecnolóxico das pemes no sector dos servizos, cun investimento subvencionable entre 30.000 € e 200.000 €, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 24/11/2014

Advertido erro na referida resolución, publicada no
Diario Oficial de Galicia
número 128, do 8 de xullo de 2014, procede facer a seguinte corrección:
– Na páxina 30472, no punto primeiro do «RESOLVO», engádese o seguinte parágrafo:
«Esta liña de axudas está cofinanciada polo Fondo Europeo de Desenvolvemento Rexional nun 80 %, no marco do programa operativo Feder Galicia 2007-2013, eixe 2, tema prioritario 09, actuación 5, polo que a concesión desta axuda supón a aceptación do beneficiario a ser incluído na lista pública de beneficiarios prevista nos artigos 6 e 7.2.d) do Regulamento (CE) nº 1828/2006 da Comisión, do 8 de decembro de 2006. Así mesmo, o beneficiario deberá cumprir, ademais da obriga de publicidade establecida no artigo 13.f das bases reguladoras, as obrigas de información e publicidade comunitaria establecidas nos artigos 8 e 9 do Regulamento (CE) nº 1828/2006 da Comisión, do 8 de decembro de 2006, e no artigo 1, números 1) e 2) do Regulamento (CE) nº 846/2009 da Comisión, do 1 de setembro de 2009.»
ORDE do 1 de setembro de 2014 pola que se resolve a convocatoria do Plan de mellora de bibliotecas escolares en centros públicos non universitarios de titularidade desta consellería, para o curso 2014/15.
Consellería de Cultura, Educación e Ordenación Universitaria — III. Outras disposicións — 09/09/2014

Por Orde do 25 de marzo de 2014 (DOG do 10 de abril), a Consellería de Cultura, Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade da consellería, para o curso 2014/15.
Reunida a comisión de valoración prevista no artigo sexto da dita orde, de acordo coa proposta formulada por ela e de conformidade cos artigos primeiro, segundo e sétimo da orde de referencia,
Primeiro. Conceder as contías que se sinalan nos anexo I e II aos centros incluídos no Plan de mellora de bibliotecas escolares durante o curso 2013/14, vistas as memorias de actividades levadas a cabo durante o dito ano académico, así como as liñas prioritarias de actuación presentadas para o período 2014/15.
Segundo. Integrar no Plan de mellora de bibliotecas escolares, para o curso 2014/15, os 33 novos centros seleccionados, que se relacionan no anexo III.
Terceiro. Asignar as contías que se detallan nos devanditos anexos, destinadas a apoiar os procesos de transformación das bibliotecas en centros de recursos de lectura, información e aprendizaxe, favorecer as actividades de fomento da lectura e de educación no acceso e uso da información (para o correcto desenvolvemento dos proxectos lectores de centro e apoio ao tratamento do currículo), e de acordo coas liñas prioritarias de actuación presentadas.
Cuarto. Os gastos realizados xustificaranse segundo o recollido no artigo oitavo da Orde do 25 de marzo de 2014, antes do 10 de xuño de 2015. Con ese mesmo límite de datas, deberá presentarse unha memoria de actividades segundo o recollido no artigo 8, punto 3, da orde de convocatoria para o acceso ao plan de mellora.
Quinto. A non entrega da memoria e/ou xustificación do gasto no prazo sinalado poderá ser causa de revogación das cantidades asignadas e o centro deberá proceder ao reintegro da cantidade percibida, sen prexuízo das responsabilidades que se lle poidan exixir.
Sexto. O incumprimento total ou parcial dos proxectos ou das condicións que se tiveron en conta para a súa concesión poderán dar lugar á anulación ou modificación da contía do importe concedido.
Santiago de Compostela, 1 de setembro de 2014
ORDE do 14 de novembro de 2014 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 28/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
Por proposta do presidente do ente público Portos do Estado o cesamento de Manuel Gómez Martín como vogal no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 14 de novembro de 2014
ORDE do 14 de novembro de 2014 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 28/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
A proposta do presidente do ente público Portos do Estado o nomeamento de Juan Francisco Rebolledo Lledó como vogal no Consello de Administración da Autoridade Portuaria de Ferrol-San Cibrao, en representación da Administración Xeral do Estado.
Santiago de Compostela, 14 de novembro de 2014
ORDE do 14 de novembro de 2014 pola que se dispón a renovación dun vogal do Consello de Administración da Autoridade Portuaria de Vilagarcía de Arousa.
Consellería do Medio Rural e do Mar — II. Autoridades e persoal — 28/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída
Por proposta do presidente do ente público Portos do Estado a renovación do mandato de Javier Suárez García como vogal no Consello de Administración da Autoridade Portuaria de Vilagarcía de Arousa, en representación da Administración xeral do Estado.
Santiago de Compostela, 14 de novembro de 2014
ORDE do 14 de novembro de 2014 pola que se dispón a renovación dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 28/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta á persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
Por proposta do presidente do ente público Portos do Estado a renovación do mandato de Juan José Vázquez Seijas como vogal no Consello de Administración da Autoridade Portuaria de Marín e Ría de Pontevedra, en representación da Administración Xeral do Estado.
Santiago de Compostela, 14 de novembro de 2014
ORDE do 14 de novembro de 2014 pola que se dispón a renovación dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 28/11/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
Por proposta do presidente do ente público Portos do Estado a renovación do mandato de Adela Álvarez Caramés como vogal no Consello de Administración da Autoridade Portuaria de Ferrol-San Cibrao, en representación da Administración xeral do Estado.
Santiago de Compostela, 14 de novembro de 2014
CORRECCIÓN de erros. Orde do 20 de agosto de 2014 pola que se convocan, con carácter gratuíto, cursos de linguaxe administrativa galega e cursos preparatorios para os certificados de lingua galega, Celga, que se realizarán en distintos períodos e en varias escolas oficiais de idiomas de Galicia.
Consellería de Cultura, Educación e Ordenación Universitaria — III. Outras disposicións — 08/09/2014

Advertido erro na devandita orde, publicada no
Diario Oficial de Galicia
núm. 162, do 27 de agosto de 2014, cómpre efectuar a seguinte corrección:
Na páxina 36490, na letra a) do artigo 4, onde di: «Poderán tamén solicitar a realización destes cursos as persoas maiores de dezaseis anos que non sexan empregados/as públicos/as e posúan os certificados ou acreditacións equivalentes recollidos na letra a) do artigo 3 desta orde», debe dicir: «Poderán tamén solicitar a realización destes cursos as persoas maiores de dezaseis anos que non sexan empregados/as públicos/as e posúan os certificados ou acreditacións equivalentes recollidos no artigo 5 desta orde».
RESOLUCIÓN do 18 de novembro de 2014 pola que se anuncia a convocatoria de axudas de acción social para o persoal desta entidade para o exercicio 2014.
Consello da Cultura Galega — III. Outras disposicións — 27/11/2014

A Comisión Executiva do Consello da Cultura Galega, na súa reunión do 2 de xullo de 2014, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2014: axudas para a atención a discapacitados. Estas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante quince días hábiles.
Santiago de Compostela, 18 de novembro de 2014
CORRECCIÓN de erros. Orde do 10 de novembro de 2014 pola que se dispón a renovación de varios vogais no Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 27/11/2014

Advertidos erros na Orde do 10 de novembro de 2014 publicada no DOG núm. 221, do 18 de novembro de 2014, cómpre facer as oportunas correccións:
Nas páxinas 47738 e 47739, onde di:
«Renovar o mandato dos seguintes vogais no Consello de Administración da Autoridade Portuaria de Vigo:
– En representación da Administración xeral do Estado:
Juan José Vázquez Seijas.
– En representación do Concello de Vigo:
Abel Caballero Álvarez.
– En representación da Cámara de Comercio, Industria e Navegación:
José García Costas.
– En representación das organizacións empresariais:
José Manuel Fernández Alvariño.
– En representación do sector pesqueiro:
Francisco Javier Touza Touza.
– En representación da Comunidade Autónoma de Galicia:
José Ramón Lete Lasa.
Juan Carlos Maneiro Cadillo».
Debe dicir:
«Renovar o mandato dos seguintes vogáis no Consello de Administración da Autoridade Portuaria de Vigo:
– En representación da Administración xeral do Estado:
Juan José Vázquez Seijas.
– En representación da Comunidade Autónoma de Galicia:
José Ramón Lete Lasa.
Juan Carlos Maneiro Cadillo».
CORRECCIÓN de erros. Resolución do 10 de novembro de 2014 pola que se fai público o acordo do Consello Reitor sobre delegación de competencias na persoa titular da Dirección da Axencia.
Axencia Galega de Innovación — III. Outras disposicións — 27/11/2014

Advertido erro na referida resolución, publicada no
Diario Oficial de Galicia
núm. 223, do 20 de novembro de 2014, cómpre facer a seguinte corrección:
Na páxina 48055, letra n) do punto primeiro, onde di: «n) A aprobación da participación de sociedades...», debe dicir: «n) A aprobación da iniciativa de participación de sociedades...» .
ORDE do 20 de novembro de 2014 de modificación da Orde do 14 de agosto de 2014 pola que se modifican os concertos educativos con centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial, formación profesional básica e ciclos de formación profesional de grao medio e superior.
Consellería de Cultura, Educación e Ordenación Universitaria — III. Outras disposicións — 27/11/2014

En virtude da Orde da Consellería de Cultura, Educación e Ordenación Universitaria do 14 de agosto de 2014 modifícanse os concertos educativos cos centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial, formación profesional básica e ciclos de formación profesional de grao medio e superior (Diario Oficial de Galicia número 155, do 18 de agosto), aprobados pola Orde do 9 de agosto de 2013.
Nos anexos II.d) e II.e) da devandita orde, relativos ás modificacións no concerto de ciclos formativos de grao medio e ciclos formativos de grao superior de formación profesional, advertíronse uns erros materiais que é necesario rectificar.
En consecuencia, de conformidade coa Orde da Consellería de Cultura, Educación e Ordenación Universitaria do 14 de febreiro de 2013 (DOG número 62, do 1 de abril) pola que se establecen as normas para a aplicación, a partir do curso académico 2013/14, do réxime de concertos educativos previstos na Lei orgánica 2/2006, do 3 de maio, de educación, na Lei orgánica 8/1985, do 3 de xullo, reguladora do dereito á educación, no Real decreto 2377/1985, do 18 de decembro, polo que se aproba o regulamento de normas básicas sobre concertos educativos, e en aplicación do artigo 105.2 da Lei 30/1992, do 26 de novembro, de réxime xurídico das administracións públicas e do procedemento administrativo común,
Primeiro. Corrixir os erros advertidos no anexo II.d) da Orde do 14 de agosto
de 2014 substituíndo a modificación publicada para o centro privado concertado San Miguel de Vigo pola que se inclúe como anexo I desta orde.
Segundo. Corrixir o anexo II.e), da devandita orde, engadindo nel o centro que se detalla no anexo II desta orde.
Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, o recurso contencioso-administrativo, no prazo de dous meses, contados desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de novembro de 2014
RESOLUCIÓN do 3 de novembro de 2014 pola que se publica o plan de estudos do máster universitario en Xestión do Patrimonio Artístico e Arquitectónico, Museos e Mercado da Arte.
Universidade de Santiago de Compostela — III. Outras disposicións — 27/11/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 26 de setembro de 2014 (publicado no BOE do 18 de outubro de 2014, por Resolución do secretario de Estado de Universidades do 2 de outubro de 2014).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Xestión do Patrimonio Artístico e Arquitectónico, Museos e Mercado da Arte (máster conxunto da Universidade das Palmas de Gran Canaria e a Universidade de Santiago de Compostela), que quedará estruturado segundo consta no anexo.
Santiago de Compostela, 3 de novembro de 2014
Rama de coñecemento: Artes e Humanidades.
Universidades participantes: Universidade das Palmas de Gran Canaria e Universidade de Santiago de Compostela (coordinadora).
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 3 de novembro de 2014 pola que se publica o plan de estudos do máster universitario en Matemática Industrial.
Universidade de Santiago de Compostela — III. Outras disposicións — 27/11/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 26 de setembro de 2014 (publicado no BOE do 18 de outubro, por Resolución do secretario de Estado de Universidades do 2 de outubro de 2014).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Matemática Industrial pola Universidade Carlos III de Madrid, a Universidade da Coruña, a Universidade de Santiago de Compostela, a Universidade de Vigo e a Universidade Politécnica de Madrid, que quedará estruturado segundo consta no anexo.
Santiago de Compostela, 3 de novembro de 2014
Rama de coñecemento: Enxeñaría e Arquitectura.
Universidades participantes: Universidade Carlos III de Madrid, Universidade da Coruña, Universidade de Santiago de Compostela (coordinadora), Universidade de Vigo e Universidad Politécnica de Madrid.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Todas as materias e, se é o caso, a división en materias, impártense o primeiro curso do máster. O traballo fin de máster desenvólvese no segundo curso.
Como se indica na memoria de verificación do título, a división en materias pode variar por proposta da Comisión Académica, garantindo que se desenvolve a materia correspondente.
ORDE do 13 de novembro de 2014 pola que se fai pública a ampliación de crédito existente para a concesión das axudas previstas na Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2014 (código de procedemento IN314A), publicada no Diario Oficial de Galicia número 121, do 27 de xuño de 2014.
Consellería de Economía e Industria — III. Outras disposicións — 28/11/2014

O día 27 de xuño de 2014 publicouse no
Diario Oficial de Galicia
a Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2014 (código de procedemento IN314A).
Na antedita orde prevíase que as subvencións que se establezan para as actuacións obxecto destas axudas serán con cargo á aplicación orzamentaria 08.03.734A.780.0 «Plan renove de cubertas de lousa», en que o orzamento máximo destinado a esta convocatoria é de 200.000,00 euros.
No artigo 3 das bases reguladoras da Orde do 6 de xuño de 2014 establécese que se poderá ampliar o crédito máximo destinado a esta convocatoria cando o aumento veña derivado da existencia de remanentes doutras convocatorias financiadas con cargo ao mesmo crédito incluídos no mesmo programa ou en programas do mesmo servizo.
Do mesmo xeito, recóllese que a ampliación de crédito se publicará nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.
De acordo co anterior, unha vez declarada a dispoñibilidade de crédito na convocatoria de axudas para a rehabilitación con granito das fachadas de edificacións de vivendas existentes (código de procedemento IN316A) e do reaxuste de proxectos correspondente, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Ampliar o importe total do crédito das axudas establecidas na Orde do 6 de xuño de 2014 (DOG número 121, do 27 de xuño) pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2014 (código de procedemento IN314A), por un importe de 53.831,70 euros con cargo á aplicación orzamentaria 08.03.734A.780.0 «Plan renove de cubertas de lousa».
Unha vez efectuada esta ampliación, o importe total destas axudas ascende a 253.831,70 euros.
Santiago de Compostela, 13 de novembro de 2014
ORDE do 13 de novembro de 2014 pola que se fai pública a ampliación de crédito existente para a concesión das axudas previstas na Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B), publicada no Diario Oficial de Galicia número 121, do 27 de xuño de 2014.
Consellería de Economía e Industria — III. Outras disposicións — 28/11/2014

O día 27 de xuño de 2014 publicouse no
Diario Oficial de Galicia
a Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B).
Na antedita orde prevíase que as subvencións que se establezan para as actuacións obxecto destas axudas serán con cargo á aplicación orzamentaria 08.03.734A.780.1 «Plan para a utilización da pedra natural na envolvente dos edificios», en que o orzamento máximo destinado a esta convocatoria é de 200.000,00 euros.
No artigo 3 das bases reguladoras da Orde do 6 de xuño de 2014 establécese que se poderá ampliar o crédito máximo destinado a esta convocatoria cando o aumento veña derivado da existencia de remanentes doutras convocatorias financiadas con cargo ao mesmo crédito incluídos no mesmo programa ou en programas do mesmo servizo.
Do mesmo xeito, recóllese que a ampliación de crédito se publicará nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.
De acordo co anterior, unha vez declarada a dispoñibilidade de crédito na convocatoria de axudas para a rehabilitación con granito das fachadas de edificacións de vivendas existentes (código de procedemento IN316A) e do reaxuste de proxectos correspondente, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Ampliar o importe total do crédito das axudas establecidas na Orde do 6 de xuño de 2014 (DOG número 121, do 27 de xuño) pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B), por un importe de 53.831,70 euros con cargo á aplicación orzamentaria 08.03.734A.780.1 «Plan para a utilización da pedra natural na envolvente dos edificios».
Unha vez efectuada esta ampliación, o importe total destas axudas ascende a 253.831,70 euros.
Santiago de Compostela, 13 de novembro de 2014
RESOLUCIÓN do 19 de novembro de 2014 pola que se anuncia a convocatoria para a concesión de diversas bolsas para a formación práctica no Parlamento de Galicia.
Parlamento de Galicia — III. Outras disposicións — 21/11/2014

A Mesa do Parlamento de Galicia, na súa reunión do 18 de novembro de 2014, acordou aprobar as bases das convocatorias para a concesión das seguintes bolsas, relacionadas todas coa actividade da institución:
a) 4 bolsas de formación en arquivo, biblioteca e documentación.
b) 1 bolsa de formación en comunicación institucional.
c) 2 bolsas de formación en publicacións.
d) 1 bolsa de formación en informática.
As bases están dispoñibles no BOPG núm. 375, do 19 de novembro de 2014, e na páxina web do Parlamento de Galicia (www.parlamentodegalicia.es).
As solicitudes poderán presentarse no prazo de quince (15) días naturais desde o seguinte ao desta publicación.
Santiago de Compostela, 19 de novembro de 2014
ORDE do 6 de novembro de 2014 pola que se regulan os permisos ao persoal da Comunidade Autónoma de Galicia en relación coas eleccións sindicais aos órganos de representación do persoal ao servizo da Administración da Xunta de Galicia.
Consellería de Facenda — III. Outras disposicións — 21/11/2014

Ante a proximidade das eleccións sindicais para a cobertura da totalidade de delegados de persoal, membros dos comités de empresa e de xuntas de persoal, que se celebrarán no período 2014-2015, faise preciso sinalar o sistema de permisos aos membros de candidaturas, compoñentes das mesas electorais, representantes da Administración, interventores e apoderados das candidaturas e aos electores en xeral. En consecuencia, esta consellería
Primeiro. Os compoñentes das mesas electorais e representantes da Administración terán dereito, de ser preciso, a permisos polo tempo indispensable para asistir ás xuntas da mesa electoral. Así mesmo, disporán dun permiso retribuído de xornada completa no día da votación e unha redución de cinco horas na súa xornada de traballo do día inmediatamente posterior.
Segundo. Os apoderados e interventores das candidaturas que se designen, se é o caso, terán permiso durante todo o día da votación e unha redución da súa xornada de traballo do día inmediatamente posterior nas condicións sinaladas no parágrafo anterior.
Terceiro. Os electores en xeral terán permiso polo tempo indispensable para exercer o seu dereito ao voto, segundo as instrucións concretas que dite cada órgano de persoal, que lles poderá exixir un xustificante do acto da votación expedido pola mesa electoral concreta en que vote, cando esta estea situada fóra do seu centro de traballo.
Cuarto. Esta disposición non é aplicable nas eleccións aos representantes do persoal ao servizo das institucións sanitarias dependentes do Servizo Galego de Saúde.
Santiago de Compostela, 6 de novembro de 2014
RESOLUCIÓN do 15 de outubro de 2014, da Secretaría Xeral de Medios, pola que se dá publicidade dos beneficiarios das axudas concedidas ás empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/11/2014

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 19 da Resolución do 13 de febreiro de 2014, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, e se procede á súa convocatoria para o ano 2014, procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.0 e 04.20.461A.470.0 dos orzamentos xerais da Comunidade Autónoma de Galicia para o ano 2014.
O que se fai público para xeral coñecemento.
Santiago de Compostela, 15 de outubro de 2014
RESOLUCIÓN do 6 de novembro de 2014, da Dirección Xeral de Enerxía e Minas, pola que se amplía o prazo para a presentación en soporte papel de diversas solicitudes.
Consellería de Economía e Industria — III. Outras disposicións — 21/11/2014

Por Resolución do 22 de xullo de 2014, da Dirección Xeral de Enerxía e Minas, pola que se informa sobre a tramitación electrónica de diversos procedementos (DOG núm. 160, do 25 de agosto), resolveuse que a presentación das solicitudes dos procedementos que se indicaban no seu anexo I se realizaría unicamente por medios electrónicos.
Na resolución establecíase, ademais, que durante os tres meses posteriores á súa publicación as solicitudes tamén se poderían presentar en soporte papel.
Dado que o prazo para a presentación en soporte papel remata o 26 de novembro de 2014, e tendo en conta que se recibiron diversas suxestións de mellora por parte dos usuarios que realizaron a tramitación electrónica que se considera conveniente incorporar, esta dirección xeral entende que se debe ampliar o dito prazo.
Polo exposto,
Ampliar en tres meses máis, ata o 26 de febreiro de 2015 (inclusive), o prazo para poder presentar en soporte papel as solicitudes dos procedementos que se indican no anexo I da Resolución do 22 de xullo de 2014, da Dirección Xeral de Enerxía e Minas, pola que se informa sobre a tramitación electrónica de diversos procedementos (DOG núm. 160, do 25 de agosto).
Santiago de Compostela, 6 de novembro de 2014
RESOLUCIÓN do 17 de novembro de 2014, da Secretaría Xeral da Emigración, pola que se amplía a dotación orzamentaria da Resolución do 12 de febreiro de 2014, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario para o exercicio 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/11/2014

A Resolución do 12 de febreiro de 2014, da Secretaría Xeral da Emigración, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario para o exercicio 2014, publicada no DOG núm. 35, do 20 de febreiro, recolle no seu artigo 5 que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2014, a través dos créditos consignados na aplicación 04.30.312C.480.0, polo importe de 15.000 euros. Así mesmo, establécese expresamente a posibilidade de ampliar o crédito en función das dispoñibilidades orzamentarias.
Ao terse producido remanentes doutras convocatorias financiadas con cargo ao mesmo crédito, así como a outros créditos incluídos no mesmo programa, e xa que o crédito inicialmente destinado a esta convocatoria resultou insuficiente debido ao volume de solicitudes presentadas, cómpre ampliar o crédito inicialmente asignado a esta convocatoria.
Por todo o exposto, e no exercicio das facultades que me confire a disposición adicional segunda do Decreto 88/2013, do 30 de maio, de estrutura orgánica dos órganos superiores e de dirección dependentes da Presidencia da Xunta de Galicia,
Artigo 1.
Ampliación de créditos
Amplíase o importe total dos créditos para o financiamento das axudas previstas na Resolución do 12 de febreiro de 2014, da Secretaría Xeral da Emigración, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario para o exercicio 2014, na aplicación 04.30.312C.480.0, polo importe de 10.000 euros.
Artigo 2.
Prazo de solicitude
Esta modificación non implica a apertura de prazo para presentar novas solicitudes.
Santiago de Compostela, 17 de novembro de 2014
RESOLUCIÓN do 7 de novembro de 2014, da Dirección Xeral de Educación, Formación Profesional e Innovación Educativa, pola que se resolve a Resolución do 6 de xuño de 2014 que convocou a selección de plans de formación permanente do profesorado que se van implantar en centros educativos públicos dependentes desta consellería no curso 2014/15.
Consellería de Cultura, Educación e Ordenación Universitaria — III. Outras disposicións — 21/11/2014

De conformidade co establecido no punto décimo terceiro, apartado 3, da Resolución desta dirección xeral do 6 de xuño de 2014 (Diario Oficial de Galicia do 18 de xuño) pola que se convoca a selección de plans de formación permanente do profesorado que se van implantar en centros educativos públicos para o curso 2014/15,
Primeiro. Seleccionar os centros que se relacionan nos anexos I (centros de continuidade) e II (centros novos) desta resolución.
Segundo. Contra esta resolución, que non pon fin á vía administrativa, os interesados poderán interpor recurso de alzada perante o conselleiro de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 30/1992, do 22 de novembro, de réxime xurídico das administracións públicas e do procedemento administrativo común.
Santiago de Compostela, 7 de novembro de 2014
Concesións.
Provincia da Coruña
Provincia de Lugo
Provincia de Ourense
Provincia de Pontevedra
Concesións.
Provincia da Coruña
Provincia de Lugo
Provincia de Ourense
Provincia de Pontevedra
RESOLUCIÓN do 15 de outubro de 2014, da Secretaría Xeral de Medios, pola que se dá publicidade dos beneficiarios das axudas concedidas ás empresas xornalísticas e de radiodifusión.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/11/2014

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 19 da Resolución do 7 de marzo de 2014, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se procede á súa convocatoria para o ano 2014, procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.1 e 04.20.461A.470.1 dos orzamentos xerais da Comunidade Autónoma de Galicia para o ano 2014.
O que se fai público para xeral coñecemento.
Santiago de Compostela, 15 de outubro de 2014
CORRECCIÓN de erros. Orde do 5 de novembro de 2014 pola que se amplía o prazo de presentación da documentación xustificativa establecido na Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2014 (código de procedemento IN314A).
Consellería de Economía e Industria — III. Outras disposicións — 19/11/2014

Advertido un erro na dita orde, publicada no
Diario Oficial de Galicia
núm. 218, do 13 de novembro de 2014, páxina 47228, cómpre facer a seguinte modificación.
Onde di:
«Artigo único
Amplíase ata o 19 de decembro de 2014 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 6 de xuño de 2014 de renovación de cubertas con lousa na Comunidade Autónoma de Galicia».
Debe dicir:
«Artigo único
Amplíase ata o 5 de decembro de 2014 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 6 de xuño de 2014 de renovación de cubertas con lousa na Comunidade Autónoma de Galicia».
RESOLUCIÓN do 3 de novembro de 2014, da Dirección Xera l de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 19/11/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos establece, no seu artigo 8.6, que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Do 1 ao 5 de decembro de 2014.
4. Lugar de realización:
Fundación Coren.
Estrada nacional 120, vía provincial O-410, nº 41, Razamonde, 32459 Cenlle (Ourense).
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 3 de novembro de 2014
Presentación de solicitudes:
Enviarase, como data límite o 24 de novembro de 2014, a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avenida da Mahía, 106, baixo, 15220 Bertamiráns-Ames (A Coruña). Teléfonos: 981 88 69 24 e 639 60 63 81. Fax: 881 24 29 45. Correo electrónico: saneaformacion@sanea.org
RESOLUCIÓN do 25 de agosto de 2014, da Secretaría Xeral da Emigración, pola que se amplían os prazos de presentación de solicitudes e de xustificación da Resolución do 19 de febreiro de 2014, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/09/2014

No Diario Oficial de Galicia núm. 39, do 26 de febreiro de 2014, publicouse a Resolución do 19 de febreiro de 2014, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014.
No artigo 8 da devandita resolución establécese que o prazo de presentación de solicitudes finalizará o 30 de setembro de 2014.
Pola súa parte, no artigo 16 establécese que a actividade subvencionada deberá ser xustificada antes do 30 de outubro de 2014.
Próximo a rematar o prazo de presentación de solicitudes, á vista de que aínda resta crédito nunha contía que permite atender un número superior de proxectos subvencionables, e co fin de garantir a maior eficacia posible das referidas axudas, considérase oportuno ampliar o prazo de presentación de solicitudes e, consecuentemente, o prazo de xustificación das subvencións solicitadas de acordo co novo prazo.
En consecuencia, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, e dado que non se causan prexuízos a terceiros por tratarse de subvencións en réxime de concorrencia non competitiva,
Artigo 1. Ampliación do prazo de presentación de solicitudes
Ampliar ata o 15 de novembro de 2014, inclusive, o prazo de presentación de solicitudes previsto no artigo 8 da Resolución do 19 de febreiro de 2014, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2014.
Artigo 2. Ampliación do prazo de xustificación
Ampliar ata o 15 de decembro de 2014, inclusive, o prazo de xustificación previsto no artigo 16 da devandita resolución.
Disposición derradeira
Esta resolución entrará en vigor o día da súa publicación no Diario Oficial de Galicia.
Santiago de Compostela, 25 de agosto de 2014
RESOLUCIÓN do 31 de outubro de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 14/2013, do 26 de decembro, de racionalización do sector público de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/11/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 31 de outubro de 2014
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
Primeiro. De conformidade coas negociacións previas realizadas polo grupo de traballo constituído en cumprimento do previsto no Acordo da Comisión Bilateral de Cooperación Administración Xeral do Estado-Comunidade Autónoma de Galicia do 7 de abril de 2014, para o estudo e a proposta de solución das discrepancias competenciais manifestadas en relación coa disposición derradeira décimo primeira da Lei 14/2013, do 26 de decembro, de racionalización do sector público de Galicia, ambas as partes considéranas liquidadas de conformidade cos seguintes compromisos:
a) Ambas as partes manifestan que o artigo 68.1 da Ley 13/2008, do 3 de decembro, de servizos sociais de Galicia, que resulta modificado pola disposición derradeira décimo primeira da Lei 14/2013, do 26 de decembro, de racionalización do sector público autonómico, debe interpretarse no sentido de que será aplicable, en todo caso, o principio de eficacia nacional recollido na Lei 20/2013, do 9 de decembro, de garantía da unidade de mercado, desenvolto, en particular, no artigo 6 e no capítulo V da dita lei.
b) Ambas as partes entenden que, sen prexuízo do establecido na alínea a), o réxime de autorización fixado no dito artigo 68.1 debe interpretarse de acordo coas previsións da Ley 20/2013, do 9 de decembro, de forma que a autorización do departamento da Xunta de Galicia con competencias en materia de autorización de servizos sociais para o inicio de actividades, modificación substancial e cesamento de actividades, aí recollida, só será exixible en relación cos servizos sociais que comporten prestacións ligadas á saúde pública.
Segundo. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserilo no
Boletín Oficial del Estado
e no
Diario Oficial de Galicia
.
Madrid, 16 de outubro de 2014